Миллияб махIалдасаги, миллияб рухIалдасаги, рухIияб бечелъиялдасаги шагьаралъvл лъимал махIрумлъулел рукIиналда бан, лъайкьеялъул министерствоялъул коллегиялъ хIукму гьабуна гьездаги рахьдал мацI малъизе.
Шагьаразул школазул байбихьул классазда рахьдал мацI малъиялъул аслияб мурад буго цIалдохъабазул кIалзулгин хъвавул калам цебетIезаби, гаргазе ругьун гьари ва гьезул гIакълу цIубазаби, ай тIубазе ккола бацIцIадаб литературияб мацIалъ кIалъазе малъиялъул ва гьелъул кьучIалда гIакълу цебетIезабиялъул масъала.
КIалзул каламалъул курсалъул аслияб мурад буго битIараб литературияб мацIалда кIалъазе лъимал ругьун гьари. Гьеб масъала тIубазе ккани, хIажалъула:
ГIypyc букварь (азбука) лъугIизегIан, цIалиялъул рахъалъ лъималазул лъугьараб бажариялде мугъчIвайги гьабун, циндаго байбихьула слогал, рагIаби ва предложениял цIалиялде. Гьелъие гьабила гьадинаб хIадурлъи:
Иргадал 13 гьаракь-хIарпалъул карточкаби лъола бухчиниб, ва цIалдохъабаз гьеб гьаракь-хIарпалъул лъугьунелщинал слогал цIалула. Гьелдаса рачIуна рагIаби ва предложениял цIалиялде.
Графикалъул рахъалъ релълъенлъи бугел, цо халипаялъул кьучIалда гIуцIарал батIи-батIиял гьаркьал рихьизарулел хIарпал. КъосинчIого рагIабазулъ гьел битIун абизе, цIализе ва paтIa гьаризе лъай:
Ахиралъул, аслуялъул, кьибилалъул ва суффиксалъул хIакъалъулъ гIаммаб баян кьей. Практикияб къагIидаялъ рагIи магIнаял бутIабазде биххизе ругьун гьари. Аслуялъулъ кколел гьаркьазул хиса-басиязулгун лъай-хъвай гьаби.
Предметиял цIаразул жинс, цолъул ва гIемерлъул форма. ГIyрус мацIалъулги авар мацIалъулги грамматикиял жинсазда гьоркьоб бугеб батIалъи.
Хабарияб, суалияб, тIалабияб ва ахIул предложениялъул xIaкъалъулъ баян. МагIнаялде ва абиялде балагьун, тексталда жанир гьел paтIa гьаризе лъай.
МагIнаялде балагьун, предметияб цIаралъул жинс батIа бахъизе ругьун гьари. ГIурyc мацIалда дандеккун, авар мацIалда грамматикияб жинсалъул бугеб батIалъи практикияб къагIидаялъ лъазаби.
Гьумералъул цIарубакIазулгун практикияб къагIидаялъ лъай­хъвай гьаби. Предметиял цIаразул бакIалда цIарубакIалги лъун, предложениял хисизаризе ругьунлъи. ТIоцебесеб, кIиабилеб ва лъабабилеб гьумералъул цIарубакIал жидерго каламалъулъ хIалтIизаризе бажари. ГIуруc мацIалъул цIарубакIазда дандеккун, авар мацIалъул цIарубакIазул батIалъи баян гьаби: мы - ниж, нилъ; он - гьев, гьав, дов, гъов.
ВатIаналъул, шагьаразул ва росабазул, гьаваялда, ралъдада ва ракъдада бахIарчилъи бихьизабурал Дагъистаналъул бахIарзазул хIакъалъулъ кучIдул ва харбал.
ГIадамазул захIматалда тIор баялъул, тIабигIаталъул хиса-басиялъул ва берцинлъиялъул, бачIин бакIариялъул, ахакь, хурзабахъ гьарулел хIалтIабазул хIакъалъулъ къокъал, пасихIал харбал ва кучIдул.
3ахIматалъул церехъабазул, гьединго лъималазул гIумруялъул ва пайдаял ишазул хIакъалъулъ къокъал асарал.
ГIажаибал лъугъа-бахъиназул ва хIайваназул хIакъaлъулъ халкъиял маргъаби. 3ахIматалъул, гIелму-лъаялъул, лъикIлъи-квешлъиялъул бицунел, лъималазул гIумруялъул хIалбихьиялда ва гIакълуялда данде кколел кицаби, бицанкIаби, лъималазул кучIдул.
Хъизаналъул ва школалъул кIудиязулги гIисиназулги цоцадехун букIине кколеб гьоркьоблъиялъул хIакъалъулъ кучIдул ва харбал.
Дагъистаналъул шагьаразул ва росабазул, гIадамазул гIумруялъул, гьез гьарулел хIалтIабазул хIакъалъулъ асарал.
Хурул ва ахил бачIин рукъалде буссинабиялъулъ цIалдохъабаз гьабулеб гIахьаллъиялъул ва гьелъул кIваралъул бицунеб гара-чIвари. "ХинкI босулес гул босе, горо босулес тIор босе" абураб аваразул кициялъул магIна рагьи.
Хасалил тIабигIаталъул хIакъалъулъ рагIул устарзабаз хъварал асарал цIалулаго, гьелъул берцинлъиялдехун лъималазул рокьи базаби. Художникaзги хъвадарухъабазги ВатIаналде бугеб жидерго рокьи гьелъул тIабигIаталъул гьайбатлъи бихьизабиялдалъун загьир гьабун букIин цIалдохъабазда бичIчIизаби.
Дагъистаналъул мацIазул, халкъазул, тарихалъул, эркенлъиялъе гIоло къеркьарал бахIарзазул, географиялъул хIакъалъулъ бицунел асарал.
Ихдал тIабигIат чIаголъулеб кyцалъул, гьелъул берцинлъиялъ гьабулеб асаралъул бицунел къокъалго харбал ва кучIдул цIали, гьезул гIадатаб анализ гьабизе малъи.